b"\n_START_ARTICLE_\nGo! Princess PreCure\n_START_SECTION_\nPlot\n_START_PARAGRAPH_\nFor l\xc3\xa6nge siden dr\xc3\xb8mte pigen Haruka Haruno om at blive en prinsesse ligesom dem i eventyrene, men hun altid drillet med sin dr\xc3\xb8m af kammeraterne i b\xc3\xb8rnehaven. Senere m\xc3\xb8dte hun en mystisk dreng ved navn Kanata, der gav hende en mystisk amulet og fik hende til at love, at hun aldrig ville opgive sine egne dr\xc3\xb8mme. Otte \xc3\xa5r senere begynder den nu 13-\xc3\xa5rige Haruka p\xc3\xa5 Noble Academy (\xe7\xa7\x81\xe7\xab\x8b\xe3\x83\x8e\xe3\x83\xbc\xe3\x83\x96\xe3\x83\xab\xe5\xad\xa6\xe5\x9c\x92 Watashikushiritsu nooburu gakuen), en kostskole for piger. Men selv nu v\xc3\xa6rner hun om sine dr\xc3\xb8mme om at blive en prinsesse, ligesom dem i hendes elskede billedb\xc3\xb8ger. En dag m\xc3\xb8der hun to fev\xc3\xa6sener fra H\xc3\xa5bets kongerige (\xe3\x83\x9b\xe3\x83\xbc\xe3\x83\x97\xe3\x82\xad\xe3\x83\xb3\xe3\x82\xb0\xe3\x83\x80\xe3\x83\xa0 Hoopu kingudamu), Puff og Aroma, der bliver forfulgt af en mystisk mand ved navn Close. Feerne fort\xc3\xa6ller hende, at han arbejder for Dys Dark, ledet af heksen Dyspear, der vil bringe verdenen til fortvivlelse ved at l\xc3\xa5se dr\xc3\xb8mme v\xc3\xa6k bag fortvivlelsens port. Feerne giver en prinsesseparfume til Haruka, hvis amulet desuden viser sig at v\xc3\xa6re en n\xc3\xb8gle, en Dress Up Key. Haruka har intet valg men bliver en af h\xc3\xa5bets kongeriges udvalgte krigere i form af Cure Flora, en Pretty Cure til at bek\xc3\xa6mpe Dys Dark. Senere f\xc3\xa5r hun f\xc3\xb8lgeskab af Minami Kaido/Cure Mermaid, Kirara Amanogawa/Cure Twinkle og Towa Akagi/Cure Scarlet, og sammen danner de Princess Pretty Cure Team for at samle n\xc3\xb8gler til at \xc3\xa5bne dr\xc3\xb8mmenes port med, mens de beskytter folks dr\xc3\xb8mme mod Dys Darks styrker.\n_START_SECTION_\nAnime\n_START_PARAGRAPH_\nNavnet p\xc3\xa5 den nye serie, Go! Princess PreCure, kom frem sidst i oktober 2014, efter at Toei havde registreret det som varem\xc3\xa6rke 7. oktober 2014 til brug for forskellige ting og merchandise. 28. november 2014 blev den officielle hjemmeside for serien \xc3\xa5bnet med angivelse af tidspunktet for premieren. 16. december 2014 antydede Pretty Cure-butikken i Osaka designet for de nye heltinde, f\xc3\xb8r den egentlige afsl\xc3\xb8ring 26. december 2014. Denne dag blev det s\xc3\xa5 afsl\xc3\xb8ret, at de hedder Cure Flora, Cure Mermaid og Cure Twinkle, ligesom der ogs\xc3\xa5 blev offentliggjort mere officiel information om serien. En nyskabelse for Pretty Cure-franchiset er, at en del af handlingen foreg\xc3\xa5r p\xc3\xa5 et kollegium og viser det sp\xc3\xa6ndende i at bo der sammen med venner og forventningerne og bekymringerne ved et nyt liv adskilt fra familien._NEWLINE_Som reklame for den nye serie blev der sendt trailers i forbindelse med de sidste fire afsnit af den foreg\xc3\xa5ende serie HappinessCharge PreCure!, hvor de nye cure-pigers forvandlinger blev vist. Ved slutningen af sidste afsnit takkede Cure Lovely fra HappinessCharge PreCure!for al st\xc3\xb8tte indtil da for derefter at introducere Cure Flora og dermed give stafetten videre til hende._NEWLINE_Go! Princess PreCure fik premiere p\xc3\xa5 alle ANN-tv-stationer 1. februar 2015, hvor den afl\xc3\xb8ste HappinessCharge PreCure!._NEWLINE_Introsangen er Miracle Go! Princess PreCure (Miracle Go\xef\xbc\x81\xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9\xe3\x83\x97\xe3\x83\xaa\xe3\x82\xad\xe3\x83\xa5\xe3\x82\xa2 Miracle Go! Purinsesu PuriKyua) af Karin Isobe. Slutsangen til de f\xc3\xb8rste 25 afsnit er Dreaming \xe2\x98\x86 Princess PreCure (\xe3\x83\x89\xe3\x83\xaa\xe3\x83\xbc\xe3\x83\x9f\xe3\x83\xb3\xe3\x82\xb0\xe2\x98\x86\xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9\xe3\x83\x97\xe3\x83\xaa\xe3\x82\xad\xe3\x83\xa5\xe3\x82\xa2 Doriimingu \xe2\x98\x86 Purinsesu PuriKyua) af Rie Kitagawa og fra afsnit 26 Dreams are the Path to the Future (\xe5\xa4\xa2\xe3\x81\xaf\xe6\x9c\xaa\xe6\x9d\xa5\xe3\x81\xb8\xe3\x81\xae\xe9\x81\x93 Yume wa Mirai e no Michi). Introsangen er komponeret af Ryo Watanabe, den f\xc3\xb8rste slutsang af Sayaka Yamamoto, den anden af Rei Ishizuka og baggrundsmusikken af Hiroshi Takaki, der tidligere har komponeret musikken for DokiDoki! PreCure og HappinessCharge PreCure!. En single med sangene blev udgivet 5. marts 2015 af Marvelous! Det f\xc3\xb8rste officielle soundtrack for serien med titlen Go! Princess Precure Original Soundtrack 1 (\xef\xbc\xa7\xef\xbd\x8f\xef\xbc\x81\xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9\xe3\x83\x97\xe3\x83\xaa\xe3\x82\xad\xe3\x83\xa5\xe3\x82\xa2\xe3\x80\x80\xe3\x82\xaa\xe3\x83\xaa\xe3\x82\xb8\xe3\x83\x8a\xe3\x83\xab\xe3\x83\xbb\xe3\x82\xb5\xe3\x82\xa6\xe3\x83\xb3\xe3\x83\x89\xe3\x83\x88\xe3\x83\xa9\xe3\x83\x83\xe3\x82\xaf1 Go! Purinsesu Purikyua Orijinaru Saundotorakku 1) blev udgivet 27. maj 2015. Det f\xc3\xb8rste vocal album blev udgivet 15. juli 2015 med titlen Strongly, Gently, Beautifully. Singlen med den anden slutsang blev udgivet 7. oktober 2015. Det andet vocal album med titlen For My Dream blev udgivet 11. november 2011 sammen med filmens officielle soundtrack. Et andet soundtrack med titlen Precure Sound Blaze!! blev udgivet 18. november 2015. Et vocal best album blev udgivet 13. januar 2016._NEWLINE_Mens serien blev sendt, blev der udsendt merchandise til den af Bandai, inklusive ure, tasker, forvandlingsgenstande og mere._NEWLINE_Det 50. og sidste afsnit blev sendt 31. januar 2016. Denne gang var det s\xc3\xa5 Cure Floras tur til at takke for al st\xc3\xb8tte i det forgangne \xc3\xa5r og samtidig introducere Cure Miracle fra den nye serie Maho Girls PreCure!.\n_START_SECTION_\nFilm\n_START_PARAGRAPH_\nHovedpersonerne medvirkede i filmen Pretty Cure All Stars: Spring Carnival, der havde premiere 14. marts 2015. Derudover er der lavet en tredelt film, Go! Princess Precure the Movie: Go! Go!! Splendid Triple Feature!!! (\xe6\x98\xa0\xe7\x94\xbb Go!\xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9\xe3\x83\x97\xe3\x83\xaa\xe3\x82\xad\xe3\x83\xa5\xe3\x82\xa2 Go! Go!! \xe8\xb1\xaa\xe8\x8f\xaf3\xe6\x9c\xac\xe7\xab\x8b\xe3\x81\xa6!!! Eiga Go! Purinsesu: Go! Go!! Gouka San-bon Date!!!) der fik premiere 31. oktober 2015. Filmen best\xc3\xa5r af en kort traditionelt animeret del, The Pumpkin Kingdom's Treasure (\xe3\x83\x91\xe3\x83\xb3\xe3\x83\x97\xe3\x82\xad\xe3\x83\xb3\xe7\x8e\x8b\xe5\x9b\xbd\xe3\x81\xae\xe3\x81\x9f\xe3\x81\x8b\xe3\x82\x89\xe3\x82\x82\xe3\x81\xae Panpukin Ookoku no Takaramono) og to CG-animere dele, Precure and Refi's Wonder Night! (\xe3\x83\x97\xe3\x83\xaa\xe3\x82\xad\xe3\x83\xa5\xe3\x82\xa2\xe3\x81\xa8\xe3\x83\xac\xe3\x83\x95\xe3\x82\xa3\xe3\x81\xae\xe3\x83\xaf\xe3\x83\xb3\xe3\x83\x80\xe3\x83\xbc\xe3\x83\x8a\xe3\x82\xa4\xe3\x83\x88\xef\xbc\x81 Purikyua to Refi no Wandaa Naito!) og Cure Flora and the Prank Mirror (\xe3\x82\xad\xe3\x83\xa5\xe3\x82\xa2\xe3\x83\x95\xe3\x83\xad\xe3\x83\xbc\xe3\x83\xa9\xe3\x81\xa8\xe3\x81\x84\xe3\x81\x9f\xe3\x81\x9a\xe3\x82\x89\xe3\x81\x8b\xe3\x81\x8c\xe3\x81\xbf Kyua Furoora to Itazura Kagami). Filmens introsang er Kira Kira af Every Little Thing, mens slutsangen er den anden fra animeserien, Yume wa Mirai e no Mitchi (\xe5\xa4\xa2\xe3\x81\xaf\xe6\x9c\xaa\xe6\x9d\xa5\xe3\x81\xb8\xe3\x81\xae\xe9\x81\x93 Yume wa mirai e no michi, Dreams are the Path to the Future) af Rie Kitagawa.\n_START_SECTION_\nVideospil\n_START_PARAGRAPH_\nEt videospil med titlen Go! Princess PreCure: Sugar Ookoku to Rokunin no Princess (Go! \xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9\xe3\x83\x97\xe3\x83\xaa\xe3\x82\xad\xe3\x83\xa5\xe3\x82\xa2 \xe3\x82\xb7\xe3\x83\xa5\xe3\x82\xac\xe3\x83\xbc\xe7\x8e\x8b\xe5\x9b\xbd\xe3\x81\xa86\xe4\xba\xba\xe3\x81\xae\xe3\x83\x97\xe3\x83\xaa\xe3\x83\xb3\xe3\x82\xbb\xe3\x82\xb9 Go! Princess PreCure: The Sugar Kingdom and the Six Princesses) blev udgivet af Bandai Namco Entertainment til Nintendo 3DS 30. juli 2015.\n_START_SECTION_\nManga\n_START_PARAGRAPH_\nI lighed med de foreg\xc3\xa5ende serier, blev denne serie ogs\xc3\xa5 omsat til en mangaserie af Futago Kamikita. Serien startede i marts 2015-udgaven af Kodanshas magasin Nakayoshi. Det f\xc3\xb8rste bind blev udgivet 6. august 2015, og det andet fulgte 5. februar 2016."